ߞߊ߬ߝߏ߫ ߘߍ߬ߣߍ߲ ߣߌ߫ ߛߏߝ߭ߌߦߋ ߘߍ߭ ߕߍߓߊ߯ߦߊ

**ߞߊ߬ߝߏ߫ ߘߍ߬ߣߍ߲ ߣߌ߫ ߛ.ߘ.ߞ.ߘ ߟߊ߫ ߕߍߓߊ߯ߦߊ** ߞߍ߫ ߘߊ߫ ߥߎ߬ߛߎ ߡߍ߲ ߞߘߐ߫ ߏ߬ ߟߋ ߦߋ߫ ߁߉߁߇ (ߙߎ߬ߛߌ߫ ߛߏߝ߭ߌߦߋ ߞߙߎߝߊ߫ ߞߊ߲ߓߍ߲ ߓߌ߬ߟߊ߬ ߕߎߡߊ ߟߋ߬ ߟߊ߫ ߛߋ߲߬ߠߊ߫) ߞߊ߬ ߥߴߊ߬ ߛߌ߰ ߁߉߉߁ ߠߊ߫ (ߛ.ߘ.ߞ.ߘ ߥߦߊ߬ ߘߊ߫ ߛߊ߲߭ ߏ߬ ߡߍ߲ ߠߊ߫). ߊ߬ ߟߊߞߙߐ߬ߛߌ߫ ߘߊ߫ ߖߊ߯ߓߊ߫ ߞߟߍ߫ ߝߌߟߊߣߊ߲ ߣߌ߫ ߞߟߍ߬ ߛߎߡߊߣߍ߲ ߕߎ߬ߡߊ ߟߎ߬ ߟߋ߬ ߟߊ߫. 

ߕߍߓߊ߯ߦߊ ߣߌ߲߬ ߟߊߞߙߐ߬ߛߌ߫ ߘߊ߫ ߝߙߎ߬ߞߎ߬ߝߙߎߞߎ߫ ߘߍ߰ߜߍ ߟߎ߬ ߟߋ߬ ߡߊ߬ ߡߍ߲ ߘߏ߲߬ ߘߊ߫ ߞߊ߲ߞߋ߫ ߝߌ߬ߟߊ߫ ߟߎ߫ ߕߍ߫ ߡߍ߲ ߠߎ߬ ߞߐߘߏ߲߬ߣߍ߲߫ ߦߋ߫ ߢߐ߲߮ߠߊ߫ ߝߊ߯ߙߌ߫: ߡߊߣߊ߲ߞߎ߲ߕߌ߮ ߟߎ߬ ߦߋ߫ ߝߊ߲߬ ߘߐ ߝߍ߬ ߸ ߝߘߏ߬ߓߊ߬ߞߊ߲ߞߋ ߟߎ߬ ߝߣߊ߫ ߦߋ߫ ߝߊ߲߬ ߘߐ ߝߍ߬.  ߊ߬ ߞߎ߲߬ߝߊ߰ ߘߊ߫ ߁߉߉߁ ߓߊ߲߫ ߕߎߡߊ ߟߋ߬ ߟߊ߫ ߛ.ߘ.ߞ.ߘ «URSS» ߥߎ߬ߙߎ߲߬ߓߊ߬ ߕߎߡߊ ߟߊ߫.

## ߖߊ߯ߓߊ߫ ߞߟߍ߫ ߝߌߟߊߣߊ߲ ߢߍߝߍ߬ (߁߉߁߇-߁߉߃߈)
ߊߡߍߙߌߞߌ߬ ߞߎ߲߬ߠߊ߬ߛߌ߮ ߟߎ߬ ߡߊ߫ ߛߍߥߊ߫ ߞߏ߲ߓߌߕߌ߮ ߥߎ߬ߦߊ߲߬ߞߌ߬ߟߌ ߟߊ߫ ߞߏ߫ ߓߊߏ߬ ߊ߬ ߘߌ߫ ߛߋ߫ ߞߍ߫ ߟߊ߫ ߛߊߓߎ߫ ߘߌ߫ ߞߊ߬ ߌ߬ߙߌ߬ߛߌ߫ ߟߊߓߐ߫ ߞߍ߬ߟߍ ߘߐ߫߸ ߏ߬ ߘߏ߲߬ ߟߊߛߙߋߦߊ߫ ߘߊ߫ ߞߊߙߏ߫ ߘߡߊߘߡߊ߫ ߕߊ߬ߡߌ߲ ߞߐ ߘߐ߫ ߓߙߍߛߕ-ߟߌߕߏߝ߭ߑߛߞ ߓߍ߲߬ߘߐ ߞߟߊ߬ߣߐ߰ߦߊ ߟߊ߫ ߊߟߏߡߊ߲ߘߎ߯ ߣߌ߫ ߛߏߝ߭ߌߦߋ ߘߍ߰ߟߐ߲߬ߘߐ߬ߦߊ߫ ߞߊ߲ߓߍ߲ ߘߍ߭ ߟߎ߫ ߕߍ߫. 

ߏ߬ ߟߋ ߞߏߛߐ߲߬ ߞߊ߲ߕߌ߯ ߥߌߟߑߛߐߣ ߞߊ߬ ߊߡߍߙߌߞߌ߬ ߟߊ߫ ߞߍ߬ߟߍ ߞߎ߲߭ ߘߊ߲߬ߠߊ߬ߕߍ߰ߟߌ߫ ߕߏ߲ߘߋ߫ ߕߊ߲ߣߌ߬ߣߊ߯ߣߌ߲ ߕߏ߲ߘߋ߫ ߆߲ ߠߥߊߟߌ߫ ߓߌ߲ߠߊߥߎߟߋ߲ ߈ ߠߊ߫ ߁߉߁߈ ߠߊ߫: «ߙߎ߬ߛߌ߫ ߘߎ߰ߞߟߏ ߓߍ߯ ߟߊߓߐߟߌ ߣߌ߫ ߢߌ߬ߣߌ߲߬ߞߊ߬ߟߌ ߟߎ߬ ߓߍ߯ ߢߣߊߓߐ ߡߍ߲ ߠߎ߬ ߟߐ߬ߣߍ߲߬ ߦߋ߫ ߙߎ߬ߛߌ߫ ߡߵߊ߬ ߓߐߞߏ ߣߴߊ߬ ߟߊߓߘߍ߬ߦߊ ߣߴߊ߬ ߟߊ߫ ߞߊ߲ߠߊߓߌߟߊߟߌ ߘߝߊߟߌ ߞߏߟߊߘߍߢߐ߲߯ߦߊ ߘߐ߫ ߘߎߢߊ߫ ߡߊ߲߬ߕߏ߲߬ ߜߘߍ ߟߎ߬ ߡߊ߬߸ ߛߊ߫ ߞߊ߬ ߞߐߓߋ ߓߍ߯ ߘߌ߫ ߙߎ߬ߛߌ߫ ߡߊ߬ ߡߍ߲ ߠߎ߬ ߕߍ߫ ߞߏߟߏ߲ߜߊ߲߫ ߘߴߊ߬ ߟߊ߫߸ ߣߌ߫ ߛߋ߲߬ߠߊ߬ߛߘߌ߬ߞߏ߫ ߟߎ߫ ߕߍ߫߸ ߡߍ߲ ߠߎ߬ ߟߐ߬ߕߐ߫ ߦߴߊ߬ ߟߊ߫ ߘߍ߲ߖߘߍߟߦߊ߫ ߘߝߊߣߍ߲ ߡߵߊ߬ ߖߘߍ߬ߞߊ߬ߣߌ߲߬ ߓߘߍߓߘߍߟߌ ߛߓߊ߬ߕߌ߬ߟߌ ߛߌߟߊ ߣߴߊ߬ ߟߊ߫ ߝߊ߬ߛߏ߬ߦߊ ߛߌ߲߬ߝߏ߲߬ߧߊ߬ߟߌ ߘߐ߫; ߛߊ߫ ߞߵߊ߬ߟߋ߬ ߟߊߘߍ߲߬ߞߣߍ߬ߦߊ߫ ߊ߬ ߟߊ߫ ߡߐ߯ߡߐߒߕߋߦߊ߫ ߞߏߟߌߞߏߟߌ ߟߊ߬ߛߣߍ߬ߟߌ ߘߐ߫ ߡߊ߲߬ߕߏ߲߬ ߞߊ߲ߠߊߓߌ߬ߟߊ߬ߣߍ߲ ߠߎ߬ ߟߊ߫ ߞߏߟߊߘߍ ߘߐ߫߸ ߊ߬ ߖߍ߬ߘߍ ߟߊ߫ ߘߋ߬ߙߌ߬ߘߊ߬ ߛߎߥߊ߲ߘߌߣߍ߲ ߠߎ߬ ߘߌ߫߸ ߞߵߊ߬ ߞߏ ߘߐߜߟߌߦߊ߫ ߟߊ߬ߛߣߍ߬ߟߌ߬ ߜߊ߲߯ߛߊ߲ ߘߌ߫߸ ߞߵߊ߬ ߘߍ߬ߡߍ߲߬ ߘߊߞߎ߲ ߠߎ߬ ߓߍ߯ ߘߐ߫ ߊ߬ ߡߊ߬ߞߏ߬ ߘߌ߫ ߛߋ߫ ߡߍ߲ ߠߎ߬ ߡߊ߬߸ ߣߵߊ߬ ߡߊ߬ߞߏ߬ ߛߋ߫ ߘߴߊ߬ ߡߊ߬. ߢߊߓߐߟߌ ߡߍ߲ ߠߎ߬ ߣߊ߬ߕߐ߫ ߦߋ߫ ߟߊߘߌ߬ߢߍ߬ ߟߊ߫ ߙߎ߬ߛߌ߫ ߓߟߏ߫ ߊ߬ ߓߊߞߋߟߋ߲߫ ߡߊ߲ߕߏ߲ ߠߎ߬ ߡߊ߬ ߞߊߙߏ߫ ߣߊ߬ߕߐ ߟߎ߬ ߘߐ߫߸ ߏ߬ ߟߋ ߞߍߕߐ߫ ߦߋ߫ ߊ߬ߟߎ߬ ߟߊ߫ ߞߓߊ߫ ߡߊ߰ߒ߬ߠߊ߬ߕߊ ߘߌ߫ ߊ߬ߟߎ߫ ߛߊ߬ߥߏ ߘߐ߫߸ ߊ߬ߟߎ߬ ߟߊ߫ ߢߐ߲߯ߝߊ߯ߡߎ߲ߠߌ߲ ߘߐ߫ ߌ߬ߙߌ߬ߛߌ߫ ߡߊ߬ߞߏ ߡߊ߬߸ ߟߊ߬ߞߏ߬ߟߏ߲ߧߊ߬ߟߌ ߡߍ߲ ߠߎ߬ ߞߍߕߐ߫ ߦߋ߫ ߞߊ߬ ߓߍ߲߬ ߊ߬ߟߎ߫ ߖߍ߬ߘߍ ߟߊ߫ ߕߐ߬ߣߐ ߡߊ߬߸ ߊ߬ ߣߴߊ߬ߟߎ߫ ߟߊ߫ ߝߏߣߌ߲ߛߙߋߦߊ ߟߊ߬ߘߌߦߊߢߍ ߝߊ߰ߡߎ߲߬ߠߌ߲ ߞߛߊ߬ߓߌ ߡߊ߬.»  ߙߎ߬ߛߌ߬ ߡߎߙߎ߲ߕߌ ߛߐ߰ ߘߊ߫ ߘߐ߲ߘߐߟߌ ߟߎ߬ ߛߐ߬ߘߐ߲ ߠߋ߬ ߡߊ߬ ߊߡߍߙߌߞߌ߬ ߜߍߓߏ߲߫ ߥߙߍߓߊߓߊ ߟߎ߫ ߟߊ߫ ߞߎߤߣ ߜߍߓߏ߲ ߠߊ߫ ߟߊ߬ߛߌ߲߬ߠߌ߲ ߡߊ߬߸ ߟߐߍߓ߸ ߊ߬ ߣߌ߫ ߞߏ (Co). ߊߡߍߙߌߞߌ߬ ߣߊ߲߬ߝߟߏ߬ߦߊ߬ߟߊ ߡߍ߲ ߓߐߖߎ ߦߋ߫ ߌ߬ߙߌ߬ߛߌ߫ ߘߌ߫ ߊߙߑߡߊ߲ߘ ߤߊ߲ߡߊ߬ ߞߵߊ߬ ߘߐ߱ߘߏ߲߬ߓߊ ߟߋ߬ ߞߍ߫ ߙߎ߬ߛߌ߫ ߡߎߙߎ߲ߕߌ ߡߊ߬ ߛߏߝ߭ߌߦߋ ߘߍ߭ ߟߊ߫ ߖߘߍ߬ߛߐ߬ߘߐ߲߬ ߞߊ߲ߡߊ߬. ߊ߬ ߛߋ߫ ߘߊ߫ ߘߊߞߎ߲ ߘߐ߫ ߦߋ߲߬ ߁߉߂߁ ߠߋ߬ ߟߊ߫߸ ߊ߬ ߣߊ߬ߞߎ߲߬ ߓߘߍߓߘߍ ߞߍ߫ ߘߊ߫ ߛߏߝ߭ߌߦߋ ߞߎ߲߬ߠߊ߬ߛߌ߮ ߟߎ߬ ߘߍ߬ߡߍ߲ ߠߋ߬ ߘߌ߫ ߝߎ߬ߖߎ߯ߖߎ ߡߊ߬ ߡߌ߬ߙߌ߲߬ߘߌ ߕߍߣߊ߬. ߞߍߟߌ ߘߐ߫߸ ߞߊ߬ ߓߍ߲߬ ߦߟߍ߬ߡߊ߲ ߕߐ߬ߣߐ ߡߊ߬ ߡߍ߲ ߦߋ߫ ߛߋ߲߬ߠߊ߫ ߏ߬ ߘߌ߫߸ ߡߍ߲ ߕߐ߬ߣߐ ߘߌߣߊ߬ ߥߊ߬ߙߊ߫ ߖߊ߬ߥߏ ߘߊߞߎ߲ ߡߊ߬ ߖߡߊ߬ߣߊ߬ ߘߐߥߛߊ߬ߣߍ߲߬ߓߊ ߏ߬ ߘߐ߫ ߡߍ߲ ߓߟߏߕߍ߰ߣߍ߲߬ ߦߋ߫ ߘߎߢߊ߫ ߓߟߏ߫߸ ߡߊ߬ߞߏ߫ ߘߍ߰ߜߍ ߦߴߊ߬ߟߎ߫ ߟߊ߫ ߞߴߊ߬ ߟߴߊ߬ߟߎ߫ ߟߊ߫ ߛߎ߲ߞߎ߲ ߥߟߏߒߘߐ ߟߎ߬ ߦߙߌߥߊ ߞߊ߲߬. ߊ߬ ߞߵߊ߬ ߣߴߊ߬ ߝߊ߬ ߟߊ߫ ߟߐ߲ߓߊ߯ߦߊ ߣߴߊ߬ ߟߊ߫ ߕߋߙߌߦߊ ߟߎ߬ ߟߋ߬ ߕߣߐ߬ߓߐ߫߸ ߊ߬ ߣߌ߫ ߓߌ߬ߟߊ߬ߢߐ߲߰ߡߊ ߡߍ߲ ߘߏ߲߬ ߘߴߊ߬ ߣߌ߫ ߌ߬ߙߌ߬ߛߌ߫ ߡߙߊ߬ߓߊ߰ ߛߊ߲ߘߐ ߟߎ߬ ߕߍ߫߸ ߦߏ߫ ߟߋߣߌ߲ߣ. ߊ߬ ߞߊ߬ ߝߊ߬ߟߋ߲߬ߢߐ߲߰ߠߊ߫ ߞߊ߲ߞߋ߫ ߘߍ߬ߜߍ ߟߋ߬ ߟߊߛߋ߫ ߛߏߝ߭ߌߦߋ ߡߊ߬: ߊߡߍߙߌߞߌ߬ ߓߌߟߋ ߣߴߊ߬ ߓߊߛߌ ߟߎ߬ ߘߐ߫߸ ߞߵߏ߬ ߟߎ߫ ߝߊ߬ߟߋ߲ ߞߍ߫ (ߓߌߦߊ߲߫) ߜߟߏ߬ߛߌߡߊ (ߢߝߎߞߘߎ) ߠߎ߬ ߘߌ߫߸ ߦߙߌ ߟߎ߬ ߘߌ߫߸ ߖߍ߯ߞߟߌ (caviar) ߟߎ߬ ߘߌ߫߸ ߊ߬ ߣߌ߫ ߓߍ߬ߙߍ߫ ߡߐ߬ߟߐ߲߬ߡߊ (ߘߌߦߊߡߊ߲)߸ ߘߌ߬ߢߍ߬ ߞߍ߫ ߘߊ߫ ߡߍ߲ ߠߎ߬ ߡߊ߬. ߊ߬ ߞߵߊ߬ ߓߌ߲ߓߌ߲߫ ߕߍ߯ߝߐ ߞߊ߲߬ ߝߏ߫ ߞߊ߬ ߥߴߊ߬ ߛߌ߰ ߁߉߂߉ ߟߊ߫߸ ߞߊ߬ ߕߐ߬ߣߐ߫ ߘߍ߰ߜߍ ߟߜߊߟߏ߲߫ ߦߋ߲߬. 

ߞߊ߬ߝߏ߫ ߘߍ߬ߣߍ߲ ߘߏ߲߬ ߜߎ ߕߘߍ߬ ߓߘߊ߫ ߟߊ߬ߞߋ߲ߛߎ߬ߟߌ (ߊ߲ߓߊߙߌߞߏ) ߥߊ߲߬ߥߊ߲߫ ߙߐ߬ߛߌ߫ ߡߊ߬ ߡߍ߲ ߕߎ߲߬ ߓߘߊ߫ ߓߊ߲߫ ߊߟߏߡߊ߲ߘߎ߯ ߥߊ߬ߟߏ߲߬ (ߢߊ ߥߎ߬ߟߋ߲߬) ߠߊ߫ ߞߊ߬ ߓߊ߲߫ ߞߊ߬ ߞߏߟߊ߲ߞߘߐߢߐ߲߯ߦߊ ߘߊߡߌ߬ߣߊ߬ ߊ߲߬ߜ߭ߌ߬ߟߋ߬ߘߎ߰ ߣߌ߫ ߝߊ߬ߙߊ߲߬ߛߌ߫ ߟߎ߫ ߝߍ߬ ߛߊ߫ ߞߊ߬ ߞߟߍ߬ߘߋ߲߬ ߕߜߋ (contingent) ߘߏ߫ ߟߎ߫ ߗߋ߫ ߝ߭ߑߟߊߘߌߝ߭ߏߛߑߕߏߞ ߣߌ߫ ߊߙߑߞߊ߲ߜ߭ߍߟߛߞ ߟߎ߫ ߘߐ߫ ߡߍ߲ ߠߎ߬ ߘߌ߫ ߛߋ߫ ߕߘߍ߬ ߟߊ߫ ߌ߬ߙߌ߬ߛߌ߫ ߣߊ߲߬ߕߊ߲߬ ߞߟߍ ߘߐ߫߸ ߊ߬ ߣߌ߫ ߛߌߓߋߙߌ߫ ߝߣߊ߫߸ ߞߊ߬ ߗ߭ߊߔߐ߲ߞߊ ߟߎ߬ ߟߊ߫ ߕߏ߰ߝߏ ߓߍ߯ ߜߋ߬ߟߎ߲߬ ߁߉߁߈ ߣߌ߫ ߁߉߂߀ ߞߏ߲ߞߏߘߌ߬ߓߌ ߟߎ߫ ߕߍ߫. ߊߡߍߙߌߞߌ߬ ߞߎ߲߬ߠߊ߬ߛߌ߮ ߟߎ߬ ߞߵߊ߬ߟߎ߫ ߓߊ߲߬ ߕߍߓߊ߯ߦߊ ߜߋ߲߬ߞߘߎ߬ߢߐ߲߰ߦߊ ߡߊ߬ ߊ߬ߟߎ߬ ߣߌ߫ ߛߏߝ߭ߌߦߋ ߘߍ߭ ߕߍ߫ ߛߊ߲߬ ߕߊ߲߫ ߖߊ߬ߣߍ߲ ߞߘߐ߫ ߛߏߝ߭ߌߦߋߞߊ ߟߎ߬ ߟߊ߫ ߟߞߊ߬ߟߌ ߣߴߊ߬ ߕߊ߫߸ ߓߏߟߌߛߋߝ߭ߞߌ ߟߎ߬ ߦߍ߬ߟߍ ߞߐߝߍ߬ ߝߊ߲߬ߞߊ ߟߊ߫߸ ߏ߬ ߘߏ߲߬ ߝߘߏ߬ߣߍ߲߬ߓߊ ߟߋ߬ ߦߴߊ߬ߟߎ߫ ߥߊ߫ ߢߊ߫ ߞߘߐ ߡߊ߬. 

ߡߐ߰ߦߊ ߘߍ߬ߡߍ߲߫ ߞߟߊ߬ߟߊ߬ߡߊ ߟߋ߬ ߞߍ߫ ߘߊ߫ ߊ߬ߡߍ߰ߙߌߞߊ߲ ߙߌ߬ߟߌߝ ߊߘߑߡߣߌߛߕߑߙߋߛߌߦߐ߲߫ (American Relief Administration) ߟߎ߫ ߓߟߏ߫ ߡߍ߲ ߠߎ߬ ߕߘߍ߬ ߦߋ߫ ߓߊߟߏ ߘߐ߫ ߛߏߝ߭ߌߦߋ ߘߎ߰ߞߟߏ ߞߊ߲߬ ߦߋ߲߬ ߁߉߂߁ ߣߌ߫ ߁߉߂߃ ߟߎ߫ ߕߍ߫ ߣߴߊ߬ߟߎ߫ ߦߙߌߞߊ ߕߘߍ߬ ߘߌ߫ ߛߋ߫ ߡߐ߱ ߞߋ߲߬ߥߟߎ߫ ߕߊ߲߫ ߣߌ߫ ߕߟߊ߫ ߘߐ߫. ߘߍ߬ߡߍ߲ ߏ߬ ߣߊ߬ ߘߊ߫ ߟߊߟߐ߬ ߊ߬ ߟߐ߲ ߞߐ ߟߋ߬ ߘߐ߫ ߞߏ߫ ߛߏߝ߭ߌߦߋ ߦߋ߫ ߛߎ߬ߡߊ߲߬ ߞߌߛߍ ߏ߬ ߟߎ߬ ߞߐߝߟߌ߬ ߟߊ߫ ߟߋ߬ ߕߎ߲߯ߣߌ߲߫. 

ߞߐ ߟߊ߫߸ ߞߊߙߏ߫ ߦߙߌߞߊ߫ ߘߊߘߐߖߊߥߏ ߞߐߝߍ߬ ߞߊ߬ ߓߍ߲߬ ߌ߬ߙߌ߬ߛߌ߫ ߟߊ߫ ߖߟߎ߬ߞߏ ߡߊ߬߸ ߥߟߊ߫ ߛߏߝ߭ߌߦߋ ߟߐ߬ߘߎ߮ ߝߘߏ߬ߓߊ߬ߞߊ߲߬ߞߋ߬ߦߊ ߝߘߎߝߘߎ ߘߐ߫ ߘߎߢߊ߫ ߟߊ߫߸ ߞߍߙߍ߲ߞߍߙߍ߲ߦߟߊ߫ ߞߊ߬ߝߏ߫ ߘߍ߬ߣߍ߲ ߠߊ߫߸ ߞߊ߬ߝߏ߫ ߝߌ߬ߟߊ ߟߎ߬ ߞߵߊ߬ߟߎ߫ ߟߊ߫ ߕߍߓߊ߯ߦߊ ߘߊߘߐߓߍ߲߬ ߞߏߟߌߞߏߟߌ߫ ߞߵߊ߬ ߕߊ߬ ߁߉߃߃ ߣߍߣߍߓߊ ߁߆ ߡߊ߬. ߊߡߍߙߞߌߞߊ ߟߎ߬ ߓߘߊߟߊߝߊ߲ ߝߍ߬߸ ߏ߬ ߡߙߌߘߐ ߞߐߡߊߓߌ߲ߓߌ߲߫ ߘߊ߫ ߙߎߛߑߝ߭ߋߟߕ ߖߘߍ߬ߞߊߣߌ߲ ߠߋ߬ ߓߟߏ߫ ߞߊ߬ ߓߍ߲߬ ߗ߭ߊߔߐ߲߫ ߠߊ߫ ߦߙߌߥߊߟߌ ߟߌ߬ߤߟߊ߬ߦߊ ߞߣߐߜߊ ߡߊ߬߸ ߊ߬ ߣߌ߫ ߥߊߟߌߢߊ ߥߊ߯ ߦߙߌߞߊ ߡߊ߬ ߡߍ߲ ߠߎ߬ ߕߐ߬ߣߐ ߕߘߍ߬ ߦߋ߫ ߦߋ ߞߊ߲߬߸ ߊ߬ ߣߌ߫ ߊߡߍߙߌߞߌ߬ ߞߊ߬ߝߏ ߞߏߕߌ߯ߘߊ (Département) ߝߊ߲߬ߓߊ߰ߦߊ ߦߟߌߟߊ ߛߌ߬ߣߊ߬ߦߊ ߟߊ߫. ߞߏ߬ߣߌ߲߬ ߖߌ߰ߘߐ߬ߞߏߟߏ߲ߧߊ߬ ߞߍ߫ ߘߊ߫ ߟߋ߬ ߓߘߍ߬ߓߘߍ߬ߟߌ ߣߌ߫ ߡߊ߬ߞߐ߬ߙߐ߲߬ߞߐ߬ߙߐ߲߬ߠߌ߲ ߕߍߓߊ߯ߦߊ߫ ߢߌߡߊ ߛߓߊ߬ߕߌ߬ߞߏ ߟߊ߫ ߟߋ߬ ߥߛߎ߬ ߛߎߘߎ߲߫ ߞߘߐ߫. ߞߏ߬ߣߌ߲߬ ߛߏߝ߭ߌߦߋ ߡߙߊ߬ߞߊ߲ ߦߟߌߛߌ߰ߣߍ߲߫ ߕߘߍ߬ ߦߋ߫ ߞߎ߲߬ߡߊ߬ߜߊ߲ ߠߋ߬ ߟߊ߫ ߊߡߍߙߞߌ߬ ߕߍߓߊ߯ߦߊ߫ ߗߋߣߍ߲ ߘߐ߫ ߡߛߎߞߎ߫߸ ߡߍ߲ ߠߊߛߙߋߦߊ߫ ߘߊ߫ ߛߑߕߊߟߌߣ ߘߐߞߏߟߌ ߓߟߏ߫߸ ߏ߬ ߘߏ߲߬ ߕߘߍ߬ ߦߋ߫ ߡߊ߬ߕߊ߲߬ߞߊ߬ߟߌ߫ ߘߐߘߏ߲ߠߌ߲ ߠߋ߬ ߘߌ߫ ߞߊ߬ ߥߊ߫ ߟߐ߬ ߛߏߝ߭ߌߦߋ ߦߙߌߥߊߟߌ ߡߊ߬ ߥߛߎ߬ߖߊ߲߫ ߞߘߐ߫߸ ߛߌߞߊ߫ ߞߍߣߍ߲߫ ߦߋ߫ ߡߍ߲ ߘߐ߫ ߞߴߊ߬ ߦߴߊ߬ ߝߍ߬ ߞߊ߬ ߝߘߏ߬ߓߊ߬ߞߊ߲߬ߞߋ߫ ߡߙߊߞߊ߲ ߠߋ߬ ߘߐߓߍ߲߬ ߘߎߢߊ߫ ߞߣߐ߫. ߞߏ߬ߣߌ߲߬ ߙߎߛߑߝ߭ߋߟߕ ߣߌ߫ ߗߐߗߌߟ ߟߎ߫ ߓߟߏ߫߸ ߙߍߌߛ߭ ߛߓߊߣߊ߲ ߣߌ߫ ߗ߭ߊߔߐ߲߫ ߝߊ߰ߡߊ߬ߟߊ ߟߎ߬ ߥߊߣߍ߲ ߓߘߊ߫ ߦߋ߫ ߞߊ߬ ߓߊ߲߫ ߁߉߃߀ ߛߊ߬ ߕߎߡߊ ߟߊ߫߸ ߡߍ߲ ߘߏ߲߬ ߦߋ߫ ߖߘߐ߬ߣߊ߲߬ߞߏ߫ ߡߊߛߌߟߊ߲ߣߍ߲ ߘߌ߫ ߞߊߟߌߦߊ߫ ߘߐ߫߸ ߏ߬ ߟߋ ߞߵߊ߬ߟߎ߫ ߟߐ߬ ߊ߬ߟߎ߫ ߛߋ߲߭ߘߏ߲߬ ߠߊ߫ ߢߌ߲߬ߧߊ ߘߐ߫ ߛߑߕߊߟߌߣ ߝߍ߬ ߞߊߟߌߦߊ߫ ߘߐ߫߸ ߛߴߊ߬ߟߎ߫ ߘߌ߫ ߟߊ߬ߥߛߊ߬ ߘߝߊߣߍ߲ ߛߐ߬ߘߐ߲߬ ߓߟߐ߬ߟߊ߬ߞߊ ߟߎ߬ ߡߊ߬. 

## ߖߊ߯ߓߊ߫ ߞߟߍ߫ ߝߌߟߊߣߊ߲ (߁߉߃߉-߁߉߄߅)
ߞߎߡߘߊ߫ ߢߣߊߡߊ:  ߣߌ߫ .
ߊߟߏߡߊ߲ߘߎ߯ ߞߵߊ߬ ߞߍ߫ ߛߏߝ߭ߌߦߋ ߘߍ߭ ߞߊ߲߬ ߁߉߄߁ ߥߊ߬ߛߌ߬ߥߙߊ ߂߂ ߟߋ߬ ߡߊ߬߸ ߞߏ߬ߣߵߏ߬ ߞߵߊ߬ ߕߍ߬ߘߍ߫ ߟߵߏ߬ ߦߋ߫ ߢߌ߲߬ߢߐ߲߮ ߠߎ߬ ߟߊ߫ ߘߊ߲߮ ߟߊ߫. ߊ߬ ߞߊ߬ ߊߡߍߙߞߌߞߊ ߟߎ߬ ߟߊ߫ ߘߐ߲ߘߐߟߌ-ߛߎߝߙߎ ߘߍ߬ߡߍ߲߬ߠߌ߲ ߛߐ߬ߘߐ߲߬߸ ߞߵߏ߬ ߝߊ߬ߟߋ߲ ߞߍ߫ ߛߏߝ߭ߌߦߋ ߟߊ߫ ߜߍߓߏ߲ ߛߊߣߌ߲߫ ߠߊߘߊ߬ߙߏ߬ߣߍ߲ ߘߌ߫. ߞߊ߬ ߓߍ߲߬ ߊ߬ ߟߊߞߊ߬ߓߊߟߌߦߊ ߝߍ߭ ߡߊ߬ ߁߉߄߄ ߢߍߝߍ߬ ߞߟߊߘߊ߫ ߝߌߟߊߣߊ߲ ߡߍ߲ ߡߞߊߣߌ߲ߣߍ߲߫ ߕߘߍ߬ ߦߋ߫ ߡߛߎߞߎ߫ ߓߟߴߏ߬ ߕߎ߬ߡߊ ߟߊ߫߸ ߢߌ߲߬ߢߐ߲߮ ߠߎ߬ ߞߊ߬ ߘߍ߬ߡߍ߲߫ ߞߟߊ߬ߥߟߎ ߟߋ߬ ߞߍ߫ ߛߏߝ߭ߌߦߋ ߢߍ߫ ߏ߬ ߕߎ߬ߡߊ ߟߊ߫߸ ߡߍ߲ ߠߎ߬ ߕߘߍ߬ ߦߋ߫ ߕߊ߬ߡߌ߲߬ ߠߊ߫ ߞߐ߬ߘߎ߰ߝߊ߲ ߛߌߟߊ߫ ߡߊߛߌߟߊ߲ߣߍ߲ ߣߴߊ߬ ߖߎ߯ߡߊ߲ ߠߎ߬ ߝߍ߬߸ ߊ߬ ߣߌ߫ ߔߍߙߛߌ ߕߊ߬ߡߌ߲߬ߛߌߟߊ ߟߎ߫߸ ߞߊ߬ߝߏ߫ ߘߍ߬ߣߍ߲ ߠߊ߫ ߘߐ߲ߘߐߟߌ-ߛߎߝߙߎ ߛߊ߲߬ߛߊ߲ ߞߣߐ߫. ߊߡߍߙߌߞߌ߬ ߟߊ߫ ߘߍ߬ߡߍ߲ ߞߍ߫ ߘߊ߫ ߛߏߝ߭ߌߦߋ ߢߴߏ߬ ߕߎ߬ߡߊ ߟߊ߫ ߘߟߊ ߥߟߎ߬ߡߊ߬ ߁߁,߃ ߟߋ߬ ߘߌ߫ (ߡߍ߲ ߦߋ߫ ߓߍ߲߬ ߠߊ߫ ߥߟߎ߬ߡߊ߫ ߁߅߆ ߡߴߊ߬ ߓߌ߲߬ߞߎ߲ ߠߊ߫). 

ߙߋߡߐ߲ߘ ߞߊ߯ߙߑߕߌߋ߫ ߣߌ߫ ߖߐ߲ߣ ߞߍ߯ߜ߭ߊ߲߬ ߠߎ߫ ߕߊ߫ ߝߐߟߌ߫ ߘߐ߫߸ ߞߏ߫ ߞߵߊ߬ ߕߊ߬ ߁߉߄߁ ߞߏ߲ߓߌߕߌ߮ ߡߊ߬ ߞߊ߬ ߥߵߊ߬ ߛߌ߰ ߁߉߄߂ ߥߊ߬ߛߌ߬ߥߙߊ ߟߊ߫߸ ߞߊ߬ߝߏ߫ ߘߍ߬ߣߍ߲ ߞߊ߬ ߝߋ߲ ߢߌ߲߬ ߠߎ߫ ߟߋ߬ ߗߋ߫ ߛߏߝ߭ߌߦߋ ߘߍ߭ ߞߣߐ߫ ߥߊ߯ߕߌ ߏ߬ ߟߊ߫: ߛߊ߲ߡߊߞߎߟߎ߲߫ ߁߂߈߅߸ ߞߌ߬ߛߍ߬ߞߎ߬ߟߎ߲߬ ߂߂߄߉߸ ߞߌ߬ߛߍ߬ߝߙߎ߫ ߈߁߂߈߇߸ ߞߏ߲ߞߏߞߣߐ߫ ߜߋߟߋ߲ߜߋߟߋ߲ ߅߆߅߀߀߸ ߊ߬ ߣߌ߫ ߡߊ߲߬ߕߏ߲߬ߕߍ ߜߋߟߋ߲ߜߋߟߋ߲߫ ߡߟߊߡߟߊ߫ ߃߈߀ ߀߀߀ ߟߎ߫. ߁߉߄߃ ߟߊ߫߸ ߣߊ߲߬ߕߌ߰ ߥߎߟߋ߲ ߠߎ߬ ߟߊ߫ ߞߊ߲ߓߋ߲ ߆߆߅ ߀߀߀ ߘߐ߫ ߄߂߇ ߀߀߀ ߟߎ߫ ߕߘߍ߬ ߦߋ߫ ߖߐ߮ ߟߌ߲ߓߊ߲ ߞߐߡߟߊ ߕߊ ߟߎ߬ ߟߋ߬ ߘߌ߫. ߊߡߍߙߌߞߌ߬ ߞߊ߬ ߗߌߙߏ (bottes) ߞߋ߲߬ߥߟߎ߬ ߁߃ ߟߎ߫ ߡߊߛߐ߫߸ ߓߊߟߏ ߞߙߌߕߌ߫ ߞߋ߲߬ߥߟߎ߬ ߅߸ ߊ߬ ߣߌ߫ ߞߎߟߎ߲ߞߎ߲߫ ߂߀߀߀߸ ߞߎߟߎ߲ߥߏߕߙߏ (wagons) ߁߁߀߀߀߸ ߊ߬ ߣߌ߫ ߣߍ߰ߛߌߟߊ ߞߙߌߕߌ߫ ߅߄߀߀߀ ߟߎ߫. ߛߏߝ߭ߌߦߋ ߘߊ߬ߢߊ߲ ߛߓߊߢߐ߲߮ ߝߌ߬ߟߊ߫ ߕߘߍ߬ ߦߋ߫ ߓߐ߫ ߟߊ߫ ߞߊ߬ߝߏ߫ ߘߍ߬ߣߍ߲ ߠߋ߬ ߘߐ߫߸ ߊ߬ ߣߌ߫ ߝߣߊ߫ ߕߊߖߌ ߝߣߊ߫ ߢߊ߫ ߞߊ߲߬߸ ߣߌ߫ ߡߐ߰ ߕߴߛߋ߫ ߛߊ߲ߡߊߞߎߟߎ߲ ߖߋ߬ߣߌ߲߬ߕߊ ߝߋ߲ ߠߊߘߊ߲߫ ߠߴߊ߬ ߘߐ߫.
 
ߡߙߌ߫ ߕߎ߲߬ ߕߴߛߋ߫ ߞߍ߫ ߟߴߊߟߏߡߊ߲ ߠߎ߬ ߟߊ߫ ߗߌߙߏ߲ߠߌ߲߫ ߞߏ ߡߊ߬ ߣߊ߲߬ߕߌ߰ ߥߎߟߋ߲ ߠߎ߬ ߞߐߦߊ ߘߐ߫߸ ߏ߬ ߟߎ߫ ߡߍ߲ ߠߎ߬ ߞߊ߬ ߥߍߤߑߡߊߗ ߛߓߊߢߐ߲߮ ߝߌ߬ߟߊ߫ ߟߎ߬ ߟߞߊߘߌ߫ ߟߊ߫ ߁߉߄߄ ߥߊ߬ߛߌ߬ߥߙߊ ߟߊ߫ ߛߏߝ߭ߌߦߋ ߞߊ߲ߡߊ߬ – ߏ߬ ߟߎ߬ ߡߍ߲ ߠߎ߬ ߕߘߍ߬ ߦߴߊ߬ߟߎ߫ ߟߊ߫ ߞߟߍ߬ߓߏߟߏ߲ ߠߎ߬ ߘߐ߫ ߝߎߣߎ߲ߞߋ ߣߴߊ߬ߟߎ߫ ߘߐ߫ ߡߊߖߐ߯ߙߊ߲ߣߍ߲ ߘߌ߫ – ߘߐ ߏ߬ ߟߎ߬ ߝߣߊ߫ ߞߵߏ߬ ߟߎ߫ %߈߅ ߛߋ߲߬ߓߐ߫ (ߟߜߊߟߏ߲߫) ߞߍ߬ߟߍ ߘߐ߫. 

ߊߡߍߙߌߞߌ߬ ߞߎ߲߬ߠߊ߬ߛߌ߮ ߥߊ߫ ߘߊ߫ ߝߕߌߝߏߘߏ߲ ߠߊߓߋ߬ ߤߌߙߐߛ߭ߌߡߊ߫ ߣߌ߫ ߣߜ߭ߊߛߊߞߌ߫ ߟߎ߫ ߘߐ߫ ߟߋ߬ ߞߴߊ߬ ߕߘߍ߬ ߗ߭ߊߔߐ߲߫ ߓߘߊ߫ ߝߟߐ߫ ߊ߬ߟߎ߬ ߟߊ߫ ߖߘߍ߬ߟߊ߬ߕߊߡߌ߲ ߡߊ߬ߞߟߍ߬ߟߌ ߦߌ߬ߘߊ߬ ߟߊ߫. ߊ߬ ߞߍߣߍ߲߫ ߦߴߏ߬ ߘߐ߫ ߡߎ߬ߕߎ߲߬ ߛߊ߫ ߦߴߊ߬ߟߎ߫ ߣߵߏ߬ ߟߊߥߟߌ߬ ߟߴߊ߬ߟߎ߫ ߟߊߘߍ߲߬ߞߣߍ߬ߦߊ ߟߋ߬ ߡߊ߬ ߞߏ߫ ߣߌߔߐ߲߫ ߡߌ߬ߣߊ߬ ߘߊ߫ ߟߋ߬ ߣߊ߲߬ߕߌ߰ ߥߎߟߋ߲ ߠߎ߬ ߟߊ߫ ߞߟߍ߬ߘߋ߲ ߠߎ߬ ߢߍ߫߸ ߏ߬ ߟߎ߬ ߡߍ߲ ߠߎ߬ ߕߘߍ߬ ߦߋ߫ ߢߍߛߐߘߐ߲ ߞߊ߲߬ ߡߊ߲ߛߎߙߌ߫߸ ߡߍ߲ ߡߌ߬ߘߊ߬ߣߍ߲߫ ߕߘߍ߬ ߦߋ߫ ߗ߭ߊߔߐ߲߫ ߓߟߏ߫߸ ߛߴߏ߬ ߞߊߣߊ߬ ߛߌߟߊ߫ ߘߌ߫ ߛߏߝ߭ߌߦߋ ߘߍ߭ ߡߊ߬ ߞߵߊ߬ߟߎ߫ ߡߌ߬ߙߌ߲ ߥߊ߬ߙߊ߫ ߣߌߔߐ߲߫ ߞߍ߬ߟߍ ߞߐ ߘߐ߫. 
ߦߌߟߡߊ:ߊߡߍߙߌߞߌ߬ ߕߍߓߊ߯ߦߊ
ߦߌߟߡߊ:ߛߏߝ߭ߌߦߋ ߕߍߓߊ߯ߦߊ
ߦߌߟߡߊ:ߞߊ߬ߝߏ߫ ߘߍ߬ߣߍ߲
ߦߌߟߡߊ:ߛߏߝ߭ߌߦߋ ߘߍ߭